DA
5.12.2022
Den Europæiske Unions Tidende
C 463/21
Sag anlagt den 21. oktober 2022 – Kommissionen mod Den Slovakiske Republik (Sag C-668/22) (2022/C 463/28) Processprog: slovakisk Parter Sagsøger: Europa-Kommissionen (ved B. Sasinowska, G. Wilms og R. Lindenthal, som befuldmægtigede) Sagsøgt: Den Slovakiske Republik Sagsøgerens påstande — Det fastlås, at Den Slovakiske Republik har tilsidesat sine forpligtelser i henhold til artikel 4, stk.
3, TEU, sammenholdt med artikel 3, stk.
1, i Kommissionens forordning (EF) nr.
29/2009 (1) af 16. januar 2009 om fastlæggelse af krav til datalink-tjenester i det fælles europæiske luftrum, idet den ikke har truffet de nødvendige foranstaltninger for at nå visse resultater, der følger af forordning (EF) nr.
29/2009. — Den Slovakiske Republik tilpligtes at betale sagsomkostningerne.
Søgsmålsgrunde og væsentligste argumenter I henhold til artikel 3, stk.
1, i forordning (EF) nr.
29/2009 sikrer lufttrafiktjenesteudøvere, at lufttrafiktjenesteenheder, der udøver lufttrafiktjenester i det i denne forordnings artikel 1, stk.
3, nævnte luftrum, er i stand til at udøve og operere de datalink-tjenester, som defineres i bilag II til denne forordning.
De i bilag II definerede datalink-tjenester er: datalink-kommunikations initieringskapacitet (DLIC), flyvekontrollens kommunikationsstyringstjeneste (ACM), ATC-klarer­ ings- og informationstjeneste (ACL) og flyvekontrollens mikrofonkontroltjeneste (AMC).
I strid med artikel 3, stk.
1, i forordning (EF) nr.
29/2009 har den af Den Slovakiske Republik udpegede lufttrafiktjenesteudøver ikke sikret, at lufttrafiktjenesteenhederne har mulighed for at udøve og operere de i bilag II til denne forordning definerede datalink-tjenester.
Ved udløbet af fristen i den begrundede udtalelse havde Den Slovakiske Republik ikke truffet foranstaltningerne som omhandlet i artikel 4, stk.
3, TEU, således at den lufttrafiktjenesteudøver, som den har udpeget, opfyldte kravene i artikel 3, stk.
1, i forordning (EF) nr.
29/2009.
(1)
EUT 2009, L 13, s. 3.